101/2010

Húsfélagið H krafði íbúðareigandann A um greiðslu vegna framkvæmda sem H hafði með höndum, á ytra byrði fasteignarinnar að Hraunbæ 178, og krafðist að auki lögveðs í íbúð A af sömu sökum. Í dómi Hæstaréttar var meðal annars vísað til eignaskiptayfirlýsingar fyrir Hraunbæ 178 og ákvæða 2. gr. og 1. mgr. 56. gr. laga nr. 26/1994, um fjöleignarhús, um það að húsfélagið H væri, þrátt fyrir nafn sitt, deild innan húsfélags nánar tiltekinna eignarhluta sem saman mynduðu eitt fjöleignarhús, sbr. 76. gr. laga nr. 26/1994. Í dómi Hæstaréttar segir meðal annars að A yrði ekki dæmdur greiðsluskyldur á grundvelli laga nr. 26/1994 þar sem ráðist hefði verið í framkvæmdirnar á grundvelli samþykktar félagsfundar H en ekki með ákvörðun á sameiginlegum fundi húsfélags eins og lögin áskilja. Var héraðsdómur staðfestur um sýknu A.

Dómur Hæstaréttar.

Mál þetta dæma hæstaréttardómararnir Ó-kk-nf B-kk-nf Þ-kk-nf, J-kk-nf S-kk-nf G-kk-nf og P-kk-nf H-kk-nf.

Áfrýjandi skaut málinu til Hæstaréttar 18. febrúar 2010. Hann krefst þess að stefnda A-kk-þgf G-kk-þgf J-kk-þgf verði gert að greiða sér 877.046 krónur með dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu, frá 1. nóvember 2008 til greiðsludags. Einnig krefst hann málskostnaðar í héraði og fyrir Hæstarétti úr hendi stefnda A-kk-ef G-kk-ef. Þá krefst hann „staðfestingar lögveðs í fasteigninni Hraunbæ 178, 110 Reykjavík, eignarhluta 0302, með fastanúmer 204-5304, til tryggingar kröfunni.“ Einnig krefst hann lögveðs í fasteigninni fyrir málskostnaði sínum. Loks gerir áfrýjandi þá kröfu að stefnda B-kvk-þgf, hússjóði Öryrkjabandalagsins, verði gert að þola framangreint lögveð.

Stefndi A-kk-nf G-kk-nf krefst aðallega staðfestingar héraðsdóms en til vara lækkunar á kröfu áfrýjanda. Þá krefst hann málskostnaðar fyrir Hæstarétti.

Stefndi Brynja, hússjóður Öryrkjabandalagsins, hefur ekki látið málið til sín taka fyrir Hæstarétti.

Málavöxtum er lýst í héraðsdómi. Í framlagðri eignaskiptayfirlýsingu fyrir Hraunbæ 178 segir meðal annars.: „Hraunbær 178 (matshluti 05 samkv. skrám FMR) er einn stigagangur í þriggja hæða steinsteyptu fjöleignarhúsi með 13 matshlutum. (Hraunbæ 176, 178, 180, 182-186, 188, 190, 192, 194, 196, 198 og Rofabæ 43, 45 og 47)“. Samkvæmt 2. gr. laga nr. 26/1994 um fjöleignarhús eru ákvæði laganna ófrávíkjanleg nema annað sé tekið fram í þeim eða leiði af eðli máls. Sé eigendum því almennt óheimilt að skipa málum sínum, réttindum og skyldum á annan veg en mælt sé fyrir um í lögunum. Samkvæmt 1. mgr. 56. gr. laganna eru húsfélög í öllum fjöleignarhúsum í krafti ákvæða laganna og þarf ekki að stofna þau sérstaklega og formlega. Þrátt fyrir nafn áfrýjanda er hann í raun deild innan þess húsfélags sem hér um ræðir, sbr. 76. gr. laganna. Eins og nánar greinir í héraðsdómi var ráðist í framkvæmdir á ytra byrði Hraunbæjar 178 á grundvelli samþykktar félagsfundar áfrýjanda en ekki með ákvörðun á sameiginlegum fundi húsfélagsins eins og lögin ákilja, sbr. 1. og 4. mgr. 39. gr. og til hliðsjónar 76. gr. laga nr. 26/1994. Verður stefndi A-kk-nf G-kk-nf því ekki dæmdur greiðsluskyldur á grundvelli ákvæða laga nr. 26/1994. Þá hefur áfrýjandi ekki gert viðhlítandi grein fyrir grundvelli kröfu sinnar um greiðslu úr hendi stefnda A-kk-ef G-kk-ef vegna óréttmætrar auðgunar hans. Verður krafa áfrýjanda ekki tekin til greina á grundvelli málflutnings áfrýjanda er að þessu lýtur. Samkvæmt framansögðu verður hinn áfrýjaði dómur staðfestur.

Áfrýjandi verður dæmdur til að greiða stefnda A-kk-þgf G-kk-þgf málskostnað fyrir Hæstarétti eins og í dómsorði greinir.

Dómsorð:

Héraðsdómur skal vera óraskaður.

Áfrýjandi, Hraunbær 178, húsfélag, greiði stefnda, A-kk-þgf G-kk-þgf J-kk-þgf, 400.000 krónur í málskostnað fyrir Hæstarétti.